Viborger Samler, 1836-11-15
Udenlandske Efterretninger. Spanien. De franske Telegraphefterretninger have i den senere Tid viist sig upaalidelige. Saavel den forkyndte Seier over Gomez, som Ophævelsen af Bilbaos Beleiring, ja selv Bekræftelsen af Dronningens Regentskab droges af Mange i Tvivl. Den sidste Efterretning synes at beroe paa en feilagtig Opfattelse af de constitutionelle Former, da det ikke er sandsynligt, at Commissionsberetningen, Discussionen og den endelige Decision i et saa vigtigt Anliggende skulde finde Sted paa een og samme Dag. De seneste Efterretninger, vi have fra Spanien, indeholdes i en Skriverse fra Madrid af 30te Octbr., der meddeles i den engelske Courer af 8de d. M. og lyde høist foruroligende. Almaden skal nemlig være faldet i Gomez's Hænder, efterat den tappre Oberst Flinter længe med 1500 Mand havde forsvaret sig mod Carlisternes 13,000 Md. stærke Corps. De madridske Tidender gaae stærkt løs paa Rodil, der kun stod nogle Leguas fra Almaden. Gome havde plyndret og brændt sammesteds og var den 25de dragen til Guadelupe, hvorfra han efter Behag kan true Tallavera eller Toledo, altsaa ogsaa Madrid. Tidligere Efterretninger over Paris fra Madrid af 29de melde fra Egnen af Truxillo af 25de, at Gome; den 2de og 23de har angrebet Almaden, og at Tropperne og Nationalgarden for Størstedelen have retireret sig ind i Fortet, hvilket de forsvarede paa det Tappreste, men dog neppe vilde kunne holde længer end til den 25de. (Denne Spaadom er ogsaa gaaet i Opfyldelse.) – Breve fra Bayonne af 6te Novbr. bekræfte atter, at Beleiringen for Bilbao er ophævet den 29de ved Esparteros Nærmelse, der den 25de var brudt op fra Haro. Efter Forlydende skal Cabrera have ladet alle de af Gomez i Cordova gjorte Fanger skyde. - Gunstigere lyde Efterretningerne fra Asturien. Generalcapitainen af Leon, General en chef for Nordarmeens Expeditions-Division, skriver fra sit Hoved quarteer i Solar: "J den heldige Træfning, jeg har leveret Jnsurgenterne, er Sang fuldkomment slagen og hans hele Skare adsplittet. Da det er muligt, at nogle Bander af Flygtningerne tage Veien til de Defileer, gjennem hvilke de kunde slippe ud af Provindsen, saa melder jeg dem dette, for at de kan tage de fornødne Forholdsregler til at fange og oprive dem." Le Moniteur af 5te d. M. melder: Bilbaos Garnison har den 28de gjort et Udfald; Carlisterne trak deres Artillerie tilbage ved Esparteros Nærmelse og Tropperne marscherede denne imøde. Staden vedbliver at blokeres." Herved gjendrives Carlisternes Efterretninger, at de skulde have bemægtiget sig Forterne S. Agostino og Mallona; tvertimod melde Privatefterretninger, at de efter Angrebet paa disse Forter havde den 27de om Aftenen afsendt over 400 Saarede til Egnen af Zornosa og Durango. Frankrig. Thiers er allerede den 3die Novbr. kommen tilbage til Paris. Hans Reise skal være paaskyndt gjennem Telegraphen og hans Ankomst have udbredt Skræk i de Doctrinaires Leir, saa at disse nu gjøre sig Umage for at forhindre en Sammenkomst mellem Kongen og ham. Den 5te havde han endnu ikke havt nogen Audients, hvorimod han har gjort Dronningen og Mad. Adelaide sin Opvartning. Ligeledes har han havt Conferencer med Hr. Dupin og Marschal Gerard. - J Strasburg, ere flere Arresteringer foretagne; blandt de Hæftede nævnes ogsaa Obersten for det 46de Linieregiment, der skal være stærkt compromitteret. J det Hele synes Sammensværgelsen at have et meget større Omfang, end man i Begyndelsen troede. – Den udbredte Efterretning om et Jnsurrectionsforsøg i Grenoble har ikke bekræftet sig. - De strasburgske Oprørere, skulle dømmes ved Assiseretten i Colmar. - Marmont skal have ansøgt om Tilladelse til at torde vende tilbage til Frankrig og have erholdt til Svar, at der Jntet var til Hinder for hans Tilbagekomst.